Ke dikotsi dife tse nka lebanang le tsone? Website ya Mayo Clinic ya re: “Tattoo e bula letlalo, se se rayang gore motho a ka tsenwa ke malwetse a letlalo kgotsa a ka nna le mathata mangwe a botsogo. Ka dinako dingwe go nna le borurusa go dikologa enke ya tattoo. Gape di ka dira gore nama ya motho e e dikologileng tattoo e ruruge mme seo se bakwa ke go gola ga dithishu tsa lobadi.” Mo godimo ga moo, website eno ya re: “Fa e le gore go ne go dirisiwa dithulusu tse di neng di dirisiwa mo mothong yo o nang le bolwetse bongwe jwa madi, o ka nna wa feleletsa o tsenwe ke malwetse a a farologaneng a madi.” A RE tseye gore o mongwe wa Bakeresete ba ba neng ba tshela kwa Jerusalema ka ngwaga wa 66. Go diragala dilo di le dintsi. Modiredi wa puso ya Roma e bong Florus o utswile ditalenta di le 17 mo letloleng la tempele. Seo se galefisa Bajuda mo ba bolayang masole a Roma le go tlhanogela puso ya bone. Roma ga e senye nako. Mo dikgweding di le tharo fela, masole a le 30 000 a a eteletsweng pele ke Cestius Gallus a dikaganyetsa Jerusalema. Batsuolodi ba Bajuda ba iphitlha mo kagong ya phemelo ya tempele mme kgabagare masole a Roma a leka go thuba lobota la tempele gore a kgone go tsena. Batho botlhe mo motseng ba tsenwe ke tsebetsebe. O ne o tla ikutlwa jang fa o ne o le koo?